یوسف القرضاوی

یوسف عبد اللہ القرضاوی (9 ستمبر 1926ء - 26 ستمبر 2022ء) مصری نژاد، قطری شہریت یافتہ مسلمان عالم اور فقیہ تھے،سفر قطري الجزء الثالث من مذكرات القرضاوي -ابن القرية والكتًا ب- 14، موقع القرضاوي نت   عالمی اتحاد برائے علمائے اہل اسلام کے بانی و سابق سربراہ اور یورپی کونسل برائے افتا و تحقیق کے صدر تھے۔ اسی طرح انھیں اخوان المسلمین کا عالمی پیمانے پر روحانی سرپرست اور اولین نظریہ ساز سمجھا جاتا تھا۔

 پیدائش 
یوسف قرضاوی کی پیدائش 9 ستمبر 1926ء کو مصر کے محافظہ غربیہ کے مرکز المحلہ الکبری کے ایک گاؤں "صفط تراب" میں ہوئی۔صورة قريتي۔ . في عهد صباي -قرية صفط تراب، الحلقة 2 الجزء الأول، مذكرات القرضاوي، إسلام أون لاين 

 تعلیم 
یوسف قرضاوی نے دس سال کی عمر سے پہلے ہی قرآن مکمل حفظ کر لیا تھا، إلى الكُتَّاب۔ . ثم المدرسة الإلزامية، الحلقة 9 الجزء الأول، مذكرات القرضاوي، إسلام أون لاين  بعد ازاں جامع ازہر میں داخل ہوئے اور وہاں سے ثانویہ کی فراغت پر مصری سلطنت میں دوسرا مقام حاصل کیا۔السيرة التفصيلية للقرضاوي، القرضاوي نت  پھر جامع ازہر کے کلیہ اصول الدین میں داخلہ لیا اور وہاں سے عالمیت کی سند 1953ء میں حاصل کی، جس میں وہ اپنے ایک سو اسی ساتھیوں میں اول درجے سے کامیاب ہوئے۔ 1954ء میں کلیہ اللغہ سے اجازتِ تدریس کی سند حاصل کی اور اس میں پانچ سو طلبۂ ازہر کے درمیان میں اول درجے سے کامیاب ہوئے۔ اس کے بعد 1958ء میں انھوں نے عرب لیگ کے ذیلی ادارہ "معہد دراسات اسلامیہ" سے "تخصص در زبان و ادب" میں ڈپلوما کیا، ساتھ ہی ساتھ 1960ء میں اعلیٰ تعلیم کے لیے جامع ازہر کے کلیہ اصول الدین سے ماسٹر کی ڈگری حاصل کی، 1973ء میں وہیں سے اول مقام و درجے سے پی ایچ ڈی کی ڈگری حاصل کی، اس کے مقالہ کا موضوع "زکوٰۃ اور معاشرتی مشکلات میں اس کا اثر" تھا۔المدخل إلى فقہ الأقليات (موسوعة فقہ الأقليات المسلمة في العالم -1-)، د۔ محمد عبد الغني علوان النهاري۔ 

 حالات زندگی 
تصغیر|دائیں|یوسف قرضاوی زمانۂ جوانی میں
قرضاوی کی عمر جب دو سال تھی تو ان کے والد کی وفات ہو گئی، اس کے بعد ان کی کفالت و پرورش کی ذمہ داری ان کے چچا نے انجام دی۔صورة عن أسرتي..، الحلقة 8 الجزء الأول، مذكرات القرضاوي، إسلام أون لاين  قرضاوی کو اخوان المسلمین سے وابستہ ہونے کے الزام میں کئی بار جیل جانا پڑا، پہلی مرتبہ 1949ء میں شاہی حکومت کے عہد میں جیل گئے،ذكريات المعتقل، الحلقة 22 الجزء الأول، مذكرات القرضاوي، إسلام أون لاين  پھر سابق مصری صدر جمال عبد الناصر کے عہد میں تین مرتبہ جیل گئے، جنوری 1954ء میں، پھر اسی سال نومبر میں جیل ہوئی اور تقریباً بیس مہینے سے قید رہے اور پھر 1963ء میں۔القرضاوي يقابل صلاح نصر!!، الحلقة 18 الجزء الثاني، مذكرات القرضاوي، إسلام أون لاين 

سنہ 1961ء میں قرضاوی مصر سے قطر منتقل ہو گئے جہاں شروع میں ایک ثانوی مذہبی اسکول میں پرنسپل کی حیثیت سے خدمت کی اور وہاں قطری شہریت حاصل کر کے مستقل سکونت پزیر ہو گئے۔ پھر انھوں نے 1977ء میں جامعہ قطر میں کلیہ الشریعہ کا باضابطہ شعبہ قائم کیا اور 1990ء تک اس میں عمید کی حیثیت سے خدمات انجام دی، اسی طرح جامعہ قطر کے مرکز بحوث سنہ کے بھی پرنسپل رہے ہیں۔

 خاندانی زندگی 
یوسف القرضاوی کی پہلی شادی 1958ء میں ایک مصری خاتون ام محمد اسعاد عبد الجواد سے ہوئی۔ اس سے چار صاحب زادیاں اور تین صاحب زادے ہوئے، الہام، سہام، علا اور اسما اسی طرح محمد، عبد الرحمن اور اسامہ۔رحلة البحث عن بنت الحلال، الحلقة 12 الحزء الثاني، مذكرات القرضاوي، إسلام أون لاين 

دوسری شادی سنہ 80 کی دہائی میں ایک مراکشی خاتون عائشہ سے ہوئی جو جزائر کے ایک جامعہ میں طالبہ تھی اور وہاں "للنساء فقط (صرف خواتین کے لیے)" نامی ایک چینل میں پروڈیوسر کے طور پر کام کرتی تھی جو قطر کے الجزیرہ چینل پر نشر ہوتا تھا۔يروي قصة غرامه بزوجته الثانية:القرضاوي: الحب جنون والجنون فنون والحياة شجون ولله في خلقه شؤون - القدس العربي - تاريخ النشر 7 نوفمبر-2008 - تاريخ الوصول 12 أبريل-2009 
 الہام القرضاوی 19 ستمبر 1959ء میں سمنود میں پیدا ہوئی، جامعہ قطر میں نیوکلیئر طبیعیات کی پروفیسر ہیں۔ انگلستان سے ماسٹر اور پی ایچ ڈی کی ہے، نیوکلیئر طبیعیات کے میدان میں خدمات پر "احمد بادیب برائے عرب خواتین" نامی ایوارڈ حاصل کیا ہے۔تقديراً لجهودها في مجال الفيزياء النووية..د. إلهام القرضاوي تحصد جائزة "أحمد باديب للتفوق العلمي للمرأة العربية"، الشرق، 10 أكتوبر 2008م 
 سہام القرضاوی 5 ستمبر 1960ء کو قاہرہ میں پیدا ہوئی، کیمیا کی پروفیسر ہیں، انگلستان سے ماسٹر اور پی ایچ ڈی کی ڈگری حاصل کی ہے۔
 محمد القرضاوی 15 اکتوبر 1967ء میں قطر میں پیدا ہوئے۔إلى تركيا مرة أخرى، الحلقة 9 الجزء الثالث، مذكرات القرضاوي، إسلام أون لاين 
 عبد الرحمن یوسف القرضاوی 18 ستمبر 1970ء میں قطر میں پیدا ہوئے،مأساة أيلول الأسود، الحلقة 12 الجزء الثالث، مذكرات القرضاوي، إسلام أون لاين  عربی شاعر ہیں، جامعہ قطر کے کلیہ الشریعہ سے بیچلر کی ڈگری حاصل کی، اسی طرح جامعہ قاہرہ کے کلیہ دار العلوم سے "مقاصد الشریعہ الاسلامیہ" میں ماسٹر کیا ہے۔
 اسامہ القرضاوی 10 فروری 1972ء میں قطر میں پیدا ہوئے۔نشاط علمي وسياحي مكثف، الحلقة 14 الجزء الثالث، مذكرات القرضاوي، إسلام أون لاين 

 اخوان المسلمین اور قرضاوی 
یوسف القرضاوی کا تحریکی تعلق اخوان المسلمین تھا اور وہ اس کی سرگرمیوں سے اول روز سے وابستہ رہتے تھے، یہاں تک کہ اس کے مشہور نمائندوں اور قائدین میں شمار ہوتا تھا اور اس کے صف اول کے نظریہ ساز سمجھے جاتے تھے۔ بارہا انھیں اخوان کے "مرشد عام" کے منصب کی پیشکش ہوئی لیکن انھوں نے قبول نہیں کیا۔الحلقة الحادية والعشرون: اعتذرت عن عدم قبول منصب الإرشاد، مذكرات القرضاوي، الجزء الثالث، إسلام أون لاين الحلقة الرابعة: الاستعفاء من العمل التنظيمي في الإخوان المسلمين، مذكرات د. يوسف القرضاوي، الجزء الرابع، إسلام أون لاين  وہ قطر میں اخوان المسلمین کی عالمی تنظیموں کے اجلاس میں برابر شرکت کرتے رہے یہاں تک کہ وہ اخوان کے تنظیمی کاموں سے مستعفی ہو گئے۔الحلقة الثانية: مع التنظيم العالمي للإخوان، مذكرات د. يوسف القرضاوي، الجزء الرابع، القرضاوي نت 

یوسف القرضاوی نے ایک کتاب "الاخوان المسلمون سبعون عاما فی الدعوۃ و التربیۃ و الجھاد" نامی کتاب لکھی ہے، جس میں انھوں نے اس تحریک کے آغاز سے لے کر بیسوی صدی تک کی تاریخ کو جمع کیا ہے اور اس میں مصر، دیگر عرب ممالک اور پوری دنیا میں اس کی دعوتی، ثقافتی، معاشرتی اور جہادی خدمات اور کارناموں کو بیان کیا ہے۔

یوسف القرضاوی نے عرب بہاریہ کے موقع پر جمہوری انتخاب کے ذریعہ مصر میں اخوان المسلمین کی حکومت منتخب ہونے کا استقبال کیا تھا اور کہا تھا کہ وہ "مطلوبہ اعتدال پسند اور اسلام پسند جماعت ہے"۔ امام حسن البنا کے منصوبے کے متعلق ان کا نظریہ تھا کہ وہ "مضبوط منصوبہ ہے جس کو فعال کرنے کی ضرورت ہے"۔ اسی طرح اخوان المسلمین کے متعلق ان کا بیان ہے کہ وہ "اپنے طرز عمل، اخلاق اور فکر کے اعتبار سے مصر کی سب سے بہترین جماعت اور سب سے زیادہ استقامت پسند اور پاکباز گروہ ہے"۔دفاعا عن الحق وأمانة الكلمة لا عن الإخوان !، د. محمد جمال حشمت، موقع القرضاوي نت، 9 أكتوبر 2008م القرضاوي لـ «القاهرة اليوم»: القرآن والصحابة ونشر المذاهب خطوط حمراء في الحوار مع الشيعة، المصري اليوم، 27 سبتمبر 2008  

 سرگرمیاں 
تصغیر|
شیخ قرضاوی مختلف ممالک کے مسلمانوں کے ساتھ
یوسف القرضاوی کو عالمی پیمانے پر بیسوی صدی کی عظیم شخصیت سمجھا جاتا تھا، چنانچہ عالم اسلام کی کئی ایک تنظیموں اور اداروں کے باضابطہ رکن اور سرپرست تھے۔ چند اہم عہدے اور سرگرمیاں درج ذیل ہیں:
 سابق تاسیسی رکن رابطہ عالم اسلامی
 بانی و سابق صدر عالمی اتحاد برائے علمائے اہل اسلام
 رکن مجمع بحوث اسلامیہ، مصرالقرضاوي عضواً بمجمع البحوث الإسلامية بالأزهر، موقع الاتحاد العالمي لعلماء المسلمين، 30 يونيو 2008م  
 سابق صدر جمعیہ البلاغ قطر، جو اسلام آن لائن ویب گاہ کو مالی امداد فراہم کرتی تھی،موقع شبكة إسلام أون لاين  23 مارچ 2010ء تکإقالة القرضاوي من جمعية البلاغ الممولة لإسلام أون لاين وتعيين مجلس إدارة جديد، مصراوي، 23 مارس 2010  
 رکن بین الاقوامی اسلامی فقہ اکادمی، جدہ
 سرپرست اور نگراں، شریعہ مشاورت بورڈ برائے "قطر اسلامی بینک" اور "فیصل اسلامی بینک بحرین"
 رکن تنظیم دعوت اسلامی افریقا
 نائب صدر زکوٰۃ عالمی شرعی بورڈ کویت
 رکن مرکز دراسات اسلامیہ اوکسفرڈ

 اعزازات 
تصغیر|271x271پک|قرضاوی اپنے شاگردوان سے کلام کرتے ہوئے۔
 سنہ 1990ء میں اسلامی معاشیات کے میدان میں خدمات پر اسلامی ترقیاتی بینک ایوارڈ۔لفوزه بجائزة الهجرة النبوية: ماليزيا تستقبل 1431 هـ بتكريم القرضاوي، إسلام أون لاين، 14 ديسمبر 2009  
 1994ء میں اسلامی دراسات و تحقیقات میں عالمی شاہ فیصل اعزاز۔
 1996ء میں بین الاقوامی اسلامی یونیورسٹی ملائیشیا کی جانب سے ممتاز علمی ایوارڈ۔
 1997ء میں فقہ اسلامی میں خدمات پر برونائی کی جانب سے حسن البلقیہ ایوارڈ۔نبذة عن القرضاوي، القرضاوي نت، 24 نوفمبر 2004م 
 1999ء میں سلطان العویس ایوارڈ برائے علمی و ثقافتی کامیابی۔
 1421ھ میں سال کی اسلامی شخصیت پر دوبئی قرآن کریم ایوارڈ۔
 2008ء میں مملکت قطر کی جانب سے ملکی تعریفی و توصیفی ایوارڈ برائے اسلامی علوم، جو امیر قطر حمد بن خلیفہ آل ثانی کے بدست 8 نومبر 2009ء میں دیا گیا۔
 2009ء میں حکومت ملائیشیا کی جانب سے وہاں کے شاہ کی طرف سے ہجرت نبوی اعزاز۔
 2010ء میں اردن کے شاہ عبد اللہ دوم کی جانب سے پوری دنیا کے کئی علما و دانشوران پر مشتمل منعقدہ ایک بین الاقوامی کانفرنس میں یوسف القرضاوی کو استقلال اعزاز سے نوازا گیا۔العاهل الأردنى يكرم شيخ الأزهر و"القرضاوى"، اليوم السابع، 29 سبتمبر 2010 

 تصانیف 
 الحلال والحرام في الإسلام
 مئة سؤال عن الحج والعمرة والأضحية
 كتاب فتاوى معاصرة
 تيسير الفقه للمسلم المعاصر
 فقه الجهاد
 من فقه الدولة في الإسلام
 فقه الزكاة
 فقه الطهارة
 فقه الصيام
 فقه الغناء والموسيقى
 فقه اللهو والترويح
 دراسة في فقه المقاصد
 في فقه الأقليات الإسلامية
 الفقه الإسلامي بين الأصالة والتجديد
 الاجتهاد في الشريعة الإسلامية
 المدخل لدراسة الشريعة الإسلامية
 الفتوى بين الانضباط والتسيب
 عوامل السعة والمرونة في الشريعة الإسلامية
 الاجتهاد المعاصر بين الانضباط والانفراط
 دية المرأة في الشريعة الإسلامية
 موجبات تغير الفتوى
 الفتاوى الشاذة
 زراعة الأعضاء في ضوء الشريعة الإسلامية
 مشكلة الفقر وكيف عالجها الإسلام
 بيع المرابحة للآمر بالشراء
 فوائد البنوك هي الربا الحرام
 دور القيم والأخلاق في الاقتصاد الإسلامي
 دور الزكاة في علاج المشكلات الاقتصادية وشروط نجاحها
 لكي تنجح مؤسسة الزكاة في التطبيق المعاصر
 القواعد الحاكمة لفقه المعاملات
 مقاصد الشريعة المتعلقة بالمال
 الصبر في القرآن
 العقل والعلم في القرآن
 كيف نتعامل مع القرآن العظيم
 تفسير سورة الرعد
 كيف نتعامل مع السنة النبوية
 المدخل لدراسة السنة النبوية
 المنتقى من الترغيب والترهيب
 السنة مصدرا للمعرفة والحضارة
 في رحاب السنة
 نحو موسوعة للحديث الصحيح مشروع منهج مقترح
 وجود الله
 حقيقة التوحيد
 الإيمان بالقدر
 الشفاعة في الآخرة بين النقل والعقل
 الحياة الربانية والعلم
 النية والإخلاص
 التوكل
 التوبة إلى الله
 الورع والزهد
 المراقبة والمحاسبة

ان کی بعض کتب کے اردو تراجم بھی پاکستان میں شائع ہو چکے ہیں،
 اسلام اور سیکولرزم
 اسلام کا معاشی تحفظ
 رسول اکرم اور تعلیم
 سلامتی کی راہ
 وفات 
26 ستمبر 2022ء کو وفات پا گئے،

 حوالہ جات 

زمرہ:اخوان المسلمون کے مصری ارکان
زمرہ:اسلامی جمہوریت پسند
زمرہ:اکیسویں صدی کے ائمہ کرام
زمرہ:اکیسویں صدی کے مسلم الٰہیات دان
زمرہ:بیسویں صدی کے مسلم الٰہیات دان
زمرہ:شیعیت کے نقاد
زمرہ:عالمی اتحاد برائے علمائے اہل اسلام کے ارکان
زمرہ:فاضل جامعہ الازہر
زمرہ:قطر کے وطن گیر شہری
زمرہ:مصری اسلام پسند
زمرہ:مصری جلاوطن
زمرہ:مصری سنی علمائے اسلام
زمرہ:2011ء مصری انقلاب کی شخصیات

زمرہ:1926ء کی پیدائشیں
زمرہ:2022ء کی وفیات
زمرہ:الجزیرہ کی شخصیات
زمرہ:مصری ٹیلی ویژن پیش کنندگان